שוק המטבעות הווירטואלים לא עוצר. המטבע הווירטואלי בעל שווי השוק הגדול ביותר, הביטקוין, מזנק הערב כ-10% לשווי שוק 278 מיליארד דולר. אחיו הצעיר, האתר'יום נסחר הערב לראשונה מעל רמת 1,000 הדולר למטבע בודד. נדמה כי הוויכוחים בין המאמינים במטבעות הווריטואלים לבין הטוענים כי מדובר בהונאה הגדולה בהיסטוריה רק מתחזקים ככל שמחירם של המטבעות ממשיך להאמיר. נתון העשוי לחזק את העובדה כי מדובר בבלוף מגיע הערב ממטבע ה-Dogecoin, המטבע שהוקם כפרודיה לשוק המטבעות הווירטואליים וכעת שווה מעל 1.3 מיליארד דולר!